Eelnõu

**NARVA LINNAVALITSUS**

**KORRALDUS**

Narva 27.10.2021 nr…..

**Narva Linnavalitsuse 19.08.2020. a korralduse nr 529-k “Projekteerimistingimuste kinnitamine** *(1. Jõe tn 3 ühepereelamu püstitamine ilma detailplaneeringut koostamata)***“****muutmine**

|  |
| --- |
| 1. **ASJAOLUD JA MENETLUSE KÄIK** |

21.07.2021. a taotles (taotlus nr 6856/1-12.1) Roman Alekseev Linnavalitsuse 19.08.2020. a korralduse nr 529-k „Projekteerimistingimuste kinnitamine (1. Jõe tn 3 ühepereelamu püstitamine ilma detailplaneeringut koostamata)“ piirdeaeda kõrguse ja abihoone ehitisealuse pinna muutmist.

* 1. Piirdeaeda kõrguse muutmisest

Vastavalt Narva linna üldplaneeringu (kehtestatud 24.01.2013.a nr 3) punktile 2.2.4.2 planeeritava piirdeaia kõrgus ei või üldjuhul ületada 1,5 m. Üle 1,5 m kõrgused piirded on lubatud rajada kas linnavalitsusega kooskõlastatud kirjaliku nõusoleku või ehitusprojekti alusel. Vastavalt ehitisregistri andmetele ning väljastatud kirjalikule nõusolekule (Narva linnavalitsuse korraldus 08.09.2010 nr 1089-k) naabri kinnistu Rakvere tn 1 piirdeaia (EHR-i kood 220606317) lubatud kõrgus on 1,8 m. Võrdse kohtlemise põhimõttel võib Arhitektuuri- ja Linnaplaneerimise Amet lubada kuni 1,8 m kõrgusega piiret mõõdetuna Rakvere tn 1 krundi poolsest küljest. Seejuures peab piirete ülemine äär olema tänava poolt ühekõrgune 1. Jõe tn 3 ja Rakvere tn 1 kruntide ulatuses ning mõjuma sujuva joonena.

* 1. Abihoone ehitisealuse pinna muutmisest

Vastavalt Narva linna üldplaneeringu punktile 2.2.1 olemasolevale ühepereelamule võib rajada kuni 2 alla 20 m2 suurust abihoonet (v.a juhul, kui kehtiva detailplaneeringuga on ehitusõigus määratud teisiti). Sellest lähtudes võib Arhitektuuri- ja Linnaplaneerimise Amet lubada kahe kuni 20 m2 abihoone asemel ühe kuni 40 m2 abihoone püstitamist.

**2. ÕIGUSLIKUD ALUSED**

|  |
| --- |
| 2.1. Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.  2.2. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.  2.3. Haldusmenetluse seaduse § 70 lõike 1 kohaselt haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid. |
|  |
| 1. **OTSUS** |

Muuta Narva Linnavalitsuse 19.08.2020. a korralduse nr 529-k “Projekteerimistingimuste kinnitamine (1. Jõe tn 3 ühepereelamu püstitamine ilma detailplaneeringut koostamata)“ punktid 3.1.20 ja 3.1.22 ja sõnastada alljärgnevalt:

* 1. „3.1.20 Abihoonete arv: üks alla 40 m2 ehitisealuse pinnaga ja kuni 5 m kõrgusega.
  2. „3.1.22 Vajadusel piirete rajamine. Piirete lubatud kõrgus: kuni 1,80 m kõrgusega piire mõõdetuna krundi poolsest küljest. Piirete ülemine äär peab olema tänava poolt ühekõrgune 1. Jõe tn 3 ja Rakvere tn 1 kruntide ulatuses ning mõjuma sujuva joonena. Tänavapoolsed rajatised peavad olema kooskõlas hoonega ning lahendatud sobilikuna piirkonna miljöösse. Piirded peavad reeglina olema ažuursed (nt dekoratiivpiire koos kaunistavate elementidega, võrkpiire, aiapaneelid vm). Ei ole lubatud augustatud/siledast teraslehest piirde ja profiilpleki kasutamine. Esitada piirde vaade ja tehnilised näitajad (rajatise ehitisalune pind, kõrgus, pikkus). Vaatele tuleb märkida piirde värvitoon ja värvikood. Piirde betoonaluse projekteerimise puhul esitada vundamendiosa lõige. Piirde plaanil näidata piirdeaia ja selle postide asukohad, postide vahelised mõõtmed. Kruntide vaheliste piirete asukohad kooskõlastada naaberkruntide omanikega juhul, kui:

- piire rajatakse naaberkruntide piiril.

- piirde teenindamiseks tuleb kasutada naaberkrundi territooriumi.

1. Jõe tänava äärde tugimüüri projekteerimise juhul arvestada tee ja tehnovõrkude kaitsevöönditega. Projektis ette näha sademevete ja põhjavete ohutu utiliseerimise lahendused. Tugimüüri ehitusprojekt koos ehitusteatisega esitada EHR-i kaudu enne ühepereelamu projekti koostamist.“

1. **RAKENDUSSÄTTED**

4.1 Käesolev korraldus jõustub alates teatavakstegemisest.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

|  |  |
| --- | --- |
| Ants Liimets  Linnapea | Üllar Kaljuste |
|  | Linnasekretär |